Macintoshi kloon

Macintoshi kloon on personaalarvuti, mille tootja pole Apple, kuid mis kasutab Macintoshi või sellega ühilduvat püsivara ja süsteemi tarkvara.

 Taust 

Paljud teavad varaseid IBM PC kloone, näiteks Compaqit ja Delli. Vähem teatakse Macintoshi kloone. Aga juba enne IBM PC-d olid olemas Apple II kloonid. Apple esitles esmakordselt Apple II-t 1977. aastal. Apple II võimaldas kasutada värvilist kuva, tal oli klaviatuur ja arvutiga sai ühendada lisaseadmeid. Sellega tõusis Apple kohe müügiedetabelite tippu. Esimese personaalarvutite tootjana maailmas ületati müügikäive 1 miljard USA dollarit aastas.

Sellest said innustust paljud ettevõtted, kes lootsid sarnaste toodete abil saada edukaks. Seda üritati teha võimalikult odavalt, kasutades samu ROM-kiipe ja Apple II-ga ühilduvat tarkvara. Apple'i kloone saatiski kiiresti edu ja nad hõivasid suure osa turust. Selline tegevus oli võimalik, kuna Apple ei litsentseerinud toodetud tarkvara ega disaini. Apple'i tooteid klooniti maailmas umbes kahesajal korral. Paljud toodetud arvutid nägid välja täpselt samasugused kui Apple II.

 Kloonid 
 Unitron 

Unitroni esimene arvuti toodeti 1983 Saksamaal. See oli usaldusväärne seade, millesse oli sisse ehitatud klaviatuur nagu Apple II-l. Kasutati 1 MHz 6502 A ja 2 MHz Zilog 80 protsessoreid. Arvutitel oli 64 kB RAM-i, mis oli laiendatav kuni 128 kB-ni. Ettevõte tootis ka Macintoshi 512 kB kloone Brasiilias.

 Unitron Mac 512 
pisi|Originaalne Mac 512 K. Sarnase välimusega oli ka Unitron
Unitron Mac 512 oli esimene Mac-tüüpi arvuti kloon.

Kuni Brasiilias ei lubatud mikroarvutite importi, tuli kohaliku turu nõudlust selliste arvutite järele rahuldada muul viisil. Unitron lõi arvuti Mac 512, mis oli sisuliselt suure Maci kloon.

Tehnilised andmed
 Unitron Mac 512   Avalikustatud  1985. aastal  Operatsioonisüsteem Töötab igal süsteemil kuni 4.1 versioonini Protsessor  8 MHz 6800 Jõudlus  0,7 MIPS ROM 128 kB RAM  512 kB Liidesed D-sub 9-klemmilised jadapordid Uuendus Floppy pistik arvuti tagaküljel Adresseerimine  24 biti ainult Kaal 8,16 kg

 Atari ST seeria 
pisi|Atari ST seeria arvuti
Seeria põhineb samal 8 MHz Motorola 680x0 protsessoril, nagu oli varajasel Mac arvutil. Tegu oli Euroopa tasemel vägagi eduka arvutiga. Seadmel oli PC tüüpi arvutiga ühilduv flopiketas ja DOS menüüs ühilduv esitamise süsteem.http://lowendmac.com/clones/atari.html
 Atari ST   Väljalaske aasta 1985 Tootmise lõpetamine  1993 Operatsioonisüsteem Atari TOS Protsessor  Motorola 680x0 @ 8 MHz või võimsam Mälu 512 kilobitti kuni 4 megabaiti

 Bell & Howell Apple II Plus 
pisi|Algupärane Apple II plus, millest firma Bell& Howell tegi oma versiooni
Apple'it kloonis ka Apple ise. Bell & Howell Apple II Plus oli limiteeritud versioon Apple II plusist. Muudeti peamiselt värvilahendust korpusel ja tagaküljele lisati rohkem porte. Arvuti oli võrreldes Apple II-ga suunatud AV-seadmetega ühildumisele. Esmaversioon oli suunatud eelkõige haridusele.

Tänapäeval on paljud seda tüüpi Apple II kloonid väga vähe levinud. Paljud neist müüdi odavalt, kui nad välja tulid, ja kadusid seeläbi turult kiiresti.

 Motorola StarMax 
pisi|Motorola StarMax 3000/160MT, Macintoshi kloon
Motorola StarMax on Macintoshi kloon 1990. aastate algusest. Arvutid kasutasid Motorola enese emaplaate, mida ettevõte tootis ka Apple'ile. Arvutid toetasid ainult ROM kiipide uuendatud versioone 7.5.3–7.6.

 Emulaatorid 

Enne kui tõelised kloonid olid saadaval, teisendas Atari ST Macintoshi tarkvara, lisades sellele kolmanda osapoole Spectre GCR emulaatori. See eeldas, et kasutajad ostaksid Mac mälusid kui süsteemiuuendusi. Amiga loodeti teisendada Maci tarkvara lihtsate emulaatoritega. Kuna Apple ei valmistanud 68060 versioonil põhinevat Mac arvutit, siis kiirem viis töötada Mac OS-i programmidega oli seda teha Atari või Ami 68060 uuendusega.

Tarkvara emulaatorit toodeti ka x86 platvormidel töötavate DOS-i/ Windowsi ja Linuxi operatsioonisüsteemidele. Firma Ardi arendatud Mac ROM versioon 6800 emulaator võimaldas Macintoshi tarkvara käitada süsteemi versioonidel 5–7 ja seda heal kiirusel.

 Legaalne kloonitud programm 

Aastaks 1995 moodustasid Apple Macintoshi arvutid ligikaudu 7% maailma lauaarvutite turust. Apple'i juhid otsustasid, et Macintoshi laiemale turule viimiseks tuleb alustada ametliku kloonimisprogrammiga. Sellega loodeti kloonijatelt saada litsentsitasusid. Ühelt kloonitud arvutilt sooviti saada esialgu 50 dollarit. Finantskriisis oli tegemist vägagi kasuliku tehinguga, mis aitas Apple'i korporatsioonil edukalt hakkama saada. Peamised litsentsisaajad olid Motorola, Radiu, Aps Tehcnologies, DAYSTAR Digital, UMAX. Siiski pikemas perspektiivis see tegevus Apple'ile kasuks ei tulnud, kuna nende enda arvutite müük vähenes selle tõttu märgatavalt.

 Viited  

 Välislingid 
 Mac Clones and New O/S movie from archive.org
 Mac Clones by Manufacturer (at EveryMac.com)
 Macintosh clones (at LowEndMac.com)
 Infos on all macs and clones (incl. details on some mainboard PCBs / at MacInfo.de)
 Apple Squeezes Mac Clones Out of the Market (at LowEndMac.com)

Kategooria:Apple'i riistvara